**Izstrādes vadītāja ziņojums par detālplānojuma projekta tālāko virzību**

Detālplānojums “Jaunzariņi”, Eimuros, Ādažu pagastā, Ādažu novadā.

Detālplānojuma projektā iekļautais risinājums atbilst spēkā esošajam Ādažu novada teritorijas plānojumam, kas pieņemts ar 27.03.2018. sēdes lēmumu Nr.49., Ministru kabineta noteikumu prasībām un atbilst darba uzdevumam.

Detālplānojuma izstrādes laikā ir saņemti atzinumi no sešām institūcijām: Valsts vides dienesta Atļauju pārvalde, „Veselības inspekcija”, AS „Sadales tīkls”, SIA „Tet”, SIA “Baltcom”,SIA “Ādažu Ūdens”. Komentārus par nosacījumu izpildi skatīt ziņojuma pielikumā (1.pielikums). Institūciju nosacījumos izvirzītās prasības ir izpildītas.

Detālplānojuma publiskā apspriešana notika atbilstoši Ādažu novada pašvaldības domes 28.12.2023. lēmumam Nr. 484, laikā no 15.01.-11.02.2024., savukārt publiskās apspriešanas sanāksme notika 24.01. Ādažu kultūras centrā. Paziņojumi par publisko apspriešanu tika izsūtīti pierobežniekiem 05.01.2024., ievietoti informatīvajā izdevumā “Ādažu Vēstis”, 2024.gada janvāra izdevumā Nr.270, kā arī publicēts TAPIS (<https://geolatvija.lv/geo/tapis#document_26920>) un pašvaldības tīmekļa vietnē (<https://www.adazunovads.lv/lv/lokalplanojumi-detalplanojumi/pazinojums-par-detalplanojuma-ipasumam-jaunzarini-eimuros-nodosanu-publiskajai-apspriesanai>).

Publiskās apspriešanas laikā tika saņemti divi iedzīvotāju iesniegumi (skatīt ziņojuma 2.pielikumu). Iesniegumos minētie iebildumi par to, ka “Detālplānojums neietver nosacījumu atļaut detālplānojuma teritorijas sadalīšanu atsevišķos apbūves gabalos tikai pēc izbūvēto teritorijas centrālo tīklu pieslēgšanas attiecīgajiem novada funkcionējošajiem tīkliem” ir ņemti vērā - Detālplānojuma īstenošanas kārtībā ir definēta prasība, ka zemes gabalu sadale detālplānojuma teritorijā atļauta tikai pēc tam, kad, tai skaitā, ir izbūvēti un nodoti ekspluatācijā pieslēgumi esošajam centralizētajam ūdensvadu un sadzīves notekūdeņu kanalizācijas tīklam. Pārējie iesniegumos minētie iebildumi netiek ņemti vērā, jo neatbilst normatīvo aktu prasībām.

Ņemot vērā publiskās apspriešanas rezultātu un institūciju atzinumus:

**Detālplānojuma projekts ir virzāms lēmuma par apstiprināšanu pieņemšanai.**

M. Cinis

09.05.2024.

|  |  |  |
| --- | --- | --- |
| **Pielikums 1.** | | |
| **Institūciju nosacījumi** | **Izpilde** | **Piezīmes** |
| **Valsts vides dienesta Atļauju pārvaldes 19.05.2023. nosacījumi Nr. 11.2/AP/5964/2023** | | |
| 1. Uzrādīt vides un dabas resursu aizsardzības aizsargjoslas, nosakot saimnieciskās darbības aprobežojumus tajās, atbilstoši Aizsargjoslu likuma prasībām. | Ņemts vērā | Detālplānojuma teritorijā nav vides un dabas resursu aizsardzības aizsargjoslas. |
| 2. Uzrādīt plānotās apbūves izvietojumu detālplānojuma teritorijā. | Ņemts vērā | Perspektīvās ēku novietnes skatīt detālplānojuma Grafiskajā daļā. |
| 3. Izstrādāt transporta kustības shēmu, uzrādīt piebraucamos ceļus, ielas detālplānojuma teritorijā. | Ņemts vērā | Skatīt Detālplānojuma Grafisko daļu. |
| 4. Izstrādāt teritorijas inženierkomunikāciju shēmu, paredzot ūdensapgādes un sadzīves kanalizācijas risinājumus atbilstoši normatīvo aktu prasībām vides aizsardzībā. Pieļaujot pagaidu risinājumu – decentralizētas ūdensapgādes un kanalizācijas sistēmas izveidi, Paskaidrojuma rakstā ir jāizvērtē vides riski un tehniski ekonomiskais pamatojums – tā, lai Dienests var pārliecināties par izvēlētā risinājuma pamatotību, t.sk. ņemot vērā iespējamās ietekmes uz virszemes un pazemes ūdeņu kvalitāti un aizsargātību no piesārņojuma), iespējamās ietekmes uz meliorācijas sistēmu darbību, pastāvošā gruntsūdens līmeņa ietekmes uz lokālo ūdensapgādes un kanalizācijas sistēmu darbību, lokālo iekārtu apsaimniekošanas riskus, ūdenssaimniecības pakalpojumu sniedzēja pašreizējo piedāvājumu un plānus par centralizēto ūdensapgādes un sadzīves kanalizācijas sistēmu izbūvi līdz detālplānojuma teritorijai un iespējamos līdzekļus, kā panākt mājsaimniecību faktisku pārslēgšanu uz centralizētajām sistēmām pēc to izbūves. Atbilstoši vides risku izvērtējumam Teritorijas izmantošanas un apbūves noteikumos ir jāiekļauj prasības, kas samazinātu vides riskus, kā arī jānosaka, ka pēc centralizēto ūdensapgādes un kanalizācijas sistēmu izbūves pieslēgums tai ir obligāts. | Ņemts vērā | Detālplānojuma teritorijā paredzēts izbūvēt ūdensvadu un sadzīves notekūdeņu kanalizāciju, veidojot pieslēgumu pie esošajiem centralizētajiem tīkliem Ataru un Laveru ceļu krustojuma rajonā, saskaņā ar SIA “Ādažu Ūdens” 2023.gadā 12.jūnijā izsniegtajiem nosacījumiem Nr. 2306/13/01. |
| 5. Noteikt prasības apstādījumu un labiekārtojuma ierīkošanai. | Ņemts vērā | Labiekārtošanas elementu izvietojumu nosaka būvprojektā vai teritorijas labiekārtošanas projektā, to vizuālo izskatu un māksliniecisko noformējumu veido, integrējot apkārtējā vidē un saskaņojot ar apkārtējo ēku un būvju arhitektonisko stilu un noformējumu. |
| 6. Noteikt prasības lietusūdeņu novadīšanai. | Ņemts vērā | Lietus notekūdeņu novadīšana no projektējamās “A” ielas paredzēta ar iesūcināšanu gruntī un pa projektējamām lietus ūdens novades teknēm zālienā brauktuves malās - detālplānojuma Grafiskajā daļā tās ir attēlotas tikai šķērsprofilos. Projektējamās “A” ielas teknes ar zālienu paredzētas 20 cm dziļumā un 40 cm platumā. Projektējamās “A” ielas posmos, kur ielai vienā pusē ir esošā koplietošanas ūdensnoteka un kontūrgrāvis, lietus notekūdeņu novadīšana paredzēta arī pa šo ūdensnoteku un kontūrgrāvi. Izstrādājot ielu būvprojektus, lietus notekūdeņu savākšanas un akumulācijas būves precizē, vai ja nepieciešams zem paredzētajām lietus ūdens novades teknēm var tikt ierīkota papildus lietus kanalizācija.  Individuālo drenāžas sistēmu izbūve, kuru risinājumi ir atkarīgi no ēku un laukumu izvietojuma jaunveidojamās zemes vienībās, realizējami katrā zemes vienībā atsevišķi. Izstrādājot būvprojektu jāparedz virszemes noteces uztveršanas, savākšanas un novadīšanas no būvobjektiem tehniskais risinājums. Ēku būvniecības gaitā drenāžas situācija ir jāprecizē un drenu atzaru pārraušanas gadījumā jāizbūvē apvadi vai jāpārorientē uz jau ierīkotajām ielas hidrotehniskajām būvēm. Izvērtējot hidroģeoloģiskos apstākļus, māju būvprojektos jāparedz lietus ūdens kanalizācijas sistēmas izbūve ūdens uztveršanai un novadīšanai no ēkām uz lokālām lietus ūdens akām attiecīgajā zemes vienībā ar infiltrāciju gruntī vai ievadot ielas lietusūdeņu savākšanas un akumulācijas būvēs. |
| 7. Detālplānojuma risinājumos saglabāt Ādažu novada teritorijas plānojumā noteikto Meža teritoriju (M2). | Ņemts vērā |  |
| **„Veselības inspekcijas” 25.04.2023. nosacījumi Nr. 2.4.5.-4/77** | | |
| Detālplānojuma projektēšanas gaitā paredzēt: |  |  |
| 1. detālplānojuma izstrādāšanu, ievērojot Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem" un Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” prasības; | Ņemts vērā |  |
| 2. 1997. gada 05. februāra Aizsargjoslu likuma ievērošanu; | Ņemts vērā |  |
| 3. objektu izvietojumu - atbilstoši spēkā esošajiem būvniecības normatīviem un Ādažu novada teritorijas izmantošanas un apbūves noteikumiem; | Ņemts vērā |  |
| 4. vietējo ūdens avotu iekārtošanu lai nodrošinātu apgādi ar cilvēka veselībai nekaitīgu un kvalitatīvu dzeramo ūdeni katrā zemes gabalā (ar iespēju pieslēgties centralizētajiem ūdensapgādes tīkliem pēc to izbūves); | Ņemts vērā | Detālplānojuma teritorijā paredzēts izbūvēt ūdensvadu un sadzīves notekūdeņu kanalizāciju, veidojot pieslēgumu pie esošajiem centralizētajiem tīkliem Ataru un Laveru ceļu krustojuma rajonā, saskaņā ar SIA “Ādažu Ūdens” 2023.gadā 12.jūnijā izsniegtajiem nosacījumiem Nr. 2306/13/01. |
| 5. kopējā ūdens avota iekārtošanas gadījumā, aizsargjoslas ap ūdens ņemšanas vietu saskaņā ar Ministru kabineta 2004. gada 20. janvāra noteikumiem Nr. 43 “Aizsargjoslu ap ūdens ņemšanas vietām noteikšanas metodika”; | Ņemts vērā |
| 6. vietējo kanalizācijas sistēmu ar attīrīšanas iekārtām ar jaudu līdz 5 m³ notekūdeņu diennaktī vai izvedamām notekūdeņu krājtvertnēm katrā zemesgabalā (ar iespēju pieslēgties centralizētiem kanalizācijas tīkliem pēc to izbūves); | Ņemts vērā |
| 7. kopējo attīrīšanas iekārtu (ar jaudu virs 5 m3 ) ierīkošanas gadījumā aizsargjoslu ap attīrīšanas iekārtām saskaņā ar Aizsargjoslu likuma 28. panta prasībām; | Ņemts vērā |
| 8. inženierkomunikācijas tīklu projektēšanu ievērojot Ministru kabineta 2014. gada 30. septembra noteikumus Nr. 574 “Noteikumi par Latvijas būvnormatīvu LBN 008-14 "Inženiertīklu izvietojums"; | Ņemts vērā | Skatīt Detālplānojuma Grafisko daļu. |
| 9. teritorijas labiekārtošanu, paredzot autotransporta kustības organizēšanu, automašīnu stāvvietas, gājēju un veloceliņu ierīkošanu. | Ņemts vērā | Plānotajā “A” ielā paredzēta divvirzienu brauktuve ar cieto segumu 5,5 m platumā. Projektējamās “A” ielas galā pie Mežu zemēm (M2) tiek projektēts apgriešanās laukums 16 m diametrā. |
| 10. Veselības inspekcija iesaka detālplānojuma risinājumu izvērtēt Sabiedrības veselības departamenta Higiēnas novērtēšanas nodaļā. |  |  |
| **AS „Sadales tīkls” 16.06.2023. nosacījumi Nr. 30AT00-05/TN**-**55051** | | |
| 1. Plānojumā jāattēlo esošie un plānotie elektroapgādes objekti ((6-20)/0,4 kV apakšstacijas, 0,23 kV līdz 20 kV elektropārvades līnijas u. c. objekti), inženierkomunikāciju koridorus, kā arī atbilstošās aizsargjoslas, ja iespējams tās attēlot noteiktajā kartes mērogā (pielikumā obligāti jāpievieno grafisko attēlu (\*.pdf, \*.dwg, \*.dgn u. c.) ar esošajiem un plānotajiem energoapgādes objektiem noteiktā kartes mērogā); | Ņemts vērā | Projektējamās ielās sarkano līniju robežās starp projektējamo brauktuvi un ielu sarkano līniju paredzēts izbūvēt divas 20 kV kabeļu līnijas no esošajiem/pārbūvējamiem kabeļbalstiem Nr.151, 152 uz Garciema ceļa līdz projektējamam transformatora punktam Detālplānojuma teritorijā. Deatālplānojuma teritorijā sarkano līniju robežās netālu no Garciema ceļa paredzēts izbūvēt vienu slēgā tipa kompakto transformatoru 6-20/0,4 kV. No transformatora projektējamās ielās sarkano līniju robežās starp projektējamo brauktuvi un ielu sarkano līniju paredzēts izbūvēt vienu 0,4 kV elektroapgādes kabeļu līnijau ar ievadiem līdz katrai zemes vienībai. Zaļajā zonā pie sarkanajām līnijām paredzētas orientējošas vietas elektrosadales skapju novietnēm.  Skatīt Detālplānojuma Grafisko daļu. |
| 2. Izstrādājamā detālplānojuma aptverošajā teritorijā atrodas AS "Sadales tīkls" piederošie elektroapgādes objekti (0,23 –20) kV elektropārvades līnijas, a./st., TP u .c. elektroietaises); | Ņemts vērā |  |
| 3. Lai nodrošinātu elektroapgādi īpašumam tā normālai funkcionēšanai atbilstoši noteiktajam/plānotajam lietošanas mērķim, un precizētu pieslēguma vietu nepieciešams aizpildīt pieteikuma veidlapu "Pieteikums elektrotīkla pieslēgumam/slodzes izmaiņām", norādot nepieciešamo jaudu, spriegumu un citu informāciju, kas prasīta veidlapā. Pieteikumam nepieciešams pievienot detalizētu skici/-es ar plānoto/-ajiem apbūves risinājumu/-iem, sarkano līniju izvietojumu un paredzēto slodžu sadalījumu. Aizpildīto pieteikumu un pieteikuma veidlapā norādīto dokumentu kopijas var sūtīt uz e-pastu st@sadalestikls.lv, vai arī AS "Sadales tīkls" pa pastu uz adresi Šmerļa ielā 1, Rīgā, LV-1006, kā arī pieteikumu var aizpildīt AS "Sadales tīkls" klientu apkalpošanas portālā e-st.lv. Pēc pieteikuma saņemšanas tiks izstrādāti tehniskie noteikumi plānotajam objekta slodzes pieslēgumam un informācija par iespējamajām elektrotīkla pieslēguma ierīkošanas izmaksām; | Ņemts vērā | Uz to saņemts AS „Sadales tīkls” 2023.gada 15.augustā izsniegto “Pieslēguma ierīkošanas izmaksu aprēķins” (skatīt detālplānojuma 2.sējuma Pielikumos). |
| 4. Plānojumā norādīt, ka elektroapgādes projektēšana un būvniecība ir īpaša būvniecība, kura jāveic saskaņā ar MK noteikumiem Nr. 253 "Atsevišķu inženierbūvju būvnoteikumi"; | Ņemts vērā | Skatīt detālplānojuma Paskadrojuma rakstā. |
| 5. Plānojuma teritorijā plānoto inženierkomunikāciju izvietojumam jāatbilst LBN 008-14 "Inženiertīklu izvietojums". Pie esošajiem un plānotajiem energoapgādes objektiem jānodrošina ērta piekļūšana AS "Sadales tīkls" personālam, autotransportam u. c. to tehnikai; | Ņemts vērā | Skatīt detālplānojuma Grafisko daļu. |
| 6. Plānojumos norādīt noteiktās aizsargjoslas gar elektriskajiem tīkliem, ko nosaka Aizsargjoslu likuma 16. pantā; | Ņemts vērā | Skatīt detālplānojuma Grafisko daļu. |
| 7. Izstrādājot plānojumu, iekļaut prasības par aprobežojumiem, kas noteikti saskaņā ar Aizsargjoslu likumu (īpaši 35. un 45. panta prasībām); | Ņemts vērā | Skatīt detālplānojuma Paskadrojuma rakstā. |
| 8. Plānojumā ietvert prasības par elektrotīklu ekspluatāciju un drošību, kā arī prasības vides un cilvēku aizsardzībai, ko nosaka MK noteikumi Nr. 982 "Enerģētikas infrastruktūras objektu aizsargjoslu noteikšanas metodika" – 3.,8. – 11. punkts; | Ņemts vērā | Skatīt detālplānojuma Paskadrojuma rakstā. |
| 9. Ja nepieciešama esošo elektroietaišu pārvietošana, tad paredzēt to pārnešanu atbilstoši spēkā esošajiem likumiem, noteikumiem u. c. normatīvajiem aktiem. Lai saņemtu tehniskos noteikumus, jāiesniedz pieteikums elektroietaišu pārvietošanai. Esošo energoapgādes komersantu objektu pārvietošanu pēc pamatotas nekustamā īpašuma īpašnieka prasības veic par viņa līdzekļiem, saskaņā ar Enerģētikas likuma 23. pantu; | Ņemts vērā |  |
| 10. Elektroenerģijas lietotāju elektroapgādes kārtību, elektroenerģijas tirgotāja un elektroenerģijas sistēmas operatora un lietotāja tiesības un pienākumus elektroenerģijas piegādē un lietošanā nosaka MK noteikumi Nr. 50 "Elektroenerģijas tirdzniecības un lietošanas noteikumi"; | Ņemts vērā |  |
| 11. Jaunu elektroietaišu pieslēgšana un atļautās slodzes palielināšana AS "Sadales tīkls" notiek saskaņā ar Sabiedrisko pakalpojumu regulēšanas komisijas padomes lēmumu "Sistēmas pieslēguma noteikumiem elektroenerģijas sistēmas dalībniekiem"; | Ņemts vērā |  |
| 12. Plānojumā ietvert prasības par elektrotīklu, ko nosaka Enerģētikas likuma 19., 191, 23. un 24. pants; | Ņemts vērā | Skatīt detālplānojuma Paskadrojuma rakstā. |
| 13. Veicot jebkādus darbus/darbības aizsargjoslās, kuru dēļ nepieciešams objektus aizsargāt, tie jāveic pēc saskaņošanas ar attiecīgā objekta īpašnieku; | Ņemts vērā | Skatīt detālplānojuma Paskadrojuma rakstā. |
| 14. Plānojumu grafiskās daļas kartes mērogi:  Detālplānojumu izstrādei izmantot aktualizētu (ne vecāku par gadu) topogrāfisko plānu (LKS 92-TM koordinātu sistēmā) ar mēroga noteiktību 1:500 līdz 1:2000; | Ņemts vērā |  |
| 15. Pirms plānojuma iesniegšanas publiskajai apspriešanai un tā augšupielādes TAPIS sistēmā, plānojumu ar elektroapgādes tehnisko risinājumu elektroniskā formātā iesniegt portālā saskano.sadalestikls.lv. Plānojuma atzinums tiks sagatavots pēc pieprasījuma iesnieguma saņemšanas; | Tiks ņemts vērā |  |
| **SIA „Tet” 11.05.2023. nosacījumi Nr. PN-254669** | | |
| 1. Detālplānojumu izstrādāt uz aktuāla topogrāfiskā materiāla, atbilstoši LR Aizsargjoslu likumam, MK noteikumiem, Latvijas būvnormatīva LBN 008-14 "Inženiertīklu izvietojums" un LR Elektronisko sakaru likuma prasībām. | Ņemts vērā | Skatīt detālplānojuma Grafisko daļu. |
| 2. Veidojot īpašuma sadali apbūves gabalos, savrupmāju apbūvei , vienotu ielu tīklu un inženierkomunikāciju struktūru izveidi, ievērot SIA Tet elektronisko sakaru tīkla attīstības iespēju, paredzot vietu/ inženierkomunikāciju koridoru perspektīvā iespējamam elektronisko sakaru kabeļu kanalizācijas trases izvietojumam, pa projektējamo ielu un pievadceļiem detālplānojuma teritorijā, uzradot apakšzemes sakaru komunikāciju trašu izvietojumu ielu / pievedceļu griezumos atbilstoši Latvijas Republikas Ministru kabineta Noteikumus Nr. 574 par Latvijas būvnormatīvu LBN 008-14 „ Inženiertīklu izvietojums” prasībām. | Ņemts vērā | Skatīt detālplānojuma Grafisko daļu. |
| 3. Paredzēt vietas sakaru kabeļu kanalizācijas pievadiem no projektējamās sakaru kabeļu kanalizācijas trases līdz katrai plānotajai zemes vienībai/apbūvei. | Ņemts vērā | Skatīt detālplānojuma Grafisko daļu. |
| 4. Projektējamās sakaru komunikāciju trases/ pievadus/, akas novietojumu paredzēt zaļajā zonā, sarkano līniju robežās, ārpus ielu un piebraucamo ceļu braucamās daļas, uzradot apakšzemes komunikāciju trašu izvietojumu ielu/ceļu šķērsgriezumos. Risinājumus precizēt/saskaņot Būvprojektu izstrādes gaitā. | Ņemts vērā | Skatīt detālplānojuma Grafisko daļu. |
| 5. Ja nepieciešams, paredzēt vietu(as) sakaru sadales punktu ierīkošanai pie projektējamajām sakaru trasēm ekspluatācijai piemērotā vietā. | Ņemts vērā | Projektējamās ielās sarkano līniju robežās starp projektējamo brauktuvi un ielu sarkano līniju paredzēta orientējoša novietne projektējamai pazemes elektronisko sakaru kabeļu kanalizācijai, paredzot kabeļu ievadus līdz katrai zemes vienībai un paredzot sadales skapju orientējošas novietnes.  Skatīt detālplānojuma Grafisko daļu. |
| 6. Veicot īpašuma sadali apbūves gabalos, veidojot vienotu ielu tīklu, inženiertehnisko komunikāciju tīklu izveidi, ievērot ka SIA Tet projektējamās elektronisko sakaru komunikācijas nedrīkst atrasties zem ielas (ceļu), pievedceļu cieta seguma braucamās daļas,bortakments un grāvi garenvirzienā. | Ņemts vērā | Skatīt detālplānojuma Grafisko daļu. |
| 7. Inženierkomunikāciju trases, būves un citas virszemes / pazemes tīkla, labiekārtošanas elementu konstrukcijas, paredzēt ārpus elektronisko sakaru komunikāciju aizsardzības joslas . | Ņemts vērā | Skatīt detālplānojuma Grafisko daļu. |
| 8. Projektēt un būvēt elektronisko sakaru tīklu atļauts tikai sertificētajām specialistiem elektronisko sakaru jomā, kas saņēmuši sertifikātu normatīvajos aktos noteiktajā kārtībā. | Tiks ņemts vērā |  |
| 9. Pirms ēkas, apbūves, ceļu/ ielu tīklu tehniska un inženiertīklu izbūves būvprojektu izstrādes uzsākšanas pieprasīt tehniskos noteikumus no SIA Tet. | Tiks ņemts vērā |  |
| 10. Lūgums savlaicīgi informēt SIA „Tet” par paredzamajām izmaiņām teritorijas apbūvē. | Tiks ņemts vērā |  |
| **SIA “Baltcom” 04.07.2023. nosacījumi Nr. ATB23070404** | | |
| 1. Atbildot uz Jūsu iesniegumu, SIA “Baltcom” paziņo, ka pielikumā uzrādītajā OBJEKTA zonā SIA  “Baltcom” piederošu komunikāciju nav.  Līdz ar to SIA “Baltcom” nosacījumi OBJEKTA projektēšanai un būvniecībai nav nepieciešami.  Projekta saskaņošana ar SIA “Baltcom” nav nepieciešama. | Ņemts vērā |  |
| **SIA “Ādažu Ūdens” 12.06.2023. nosacījumi Nr. 2306/13/01** | | |
| 1. Apbūvi nodrošināt ar centralizeto dzeramo ūdeni iespējams paredzot pieslēgšanos esošajam ūdensvada kolektoram Ataru un Laveru ceļu krustojuma rajonā. | Ņemts vērā | Detālplānojuma teritorijā paredzēts izbūvēt ūdensvadu, veidojot pieslēgumu pie esošajiem centralizētajiem tīkliem Ataru un Laveru ceļu krustojuma rajonā. |
| 2. Ūdensvada tīkla ierīkošanai pieļaujamas PE ūdensvada caurules ar speidiena klase ne mazāku kā PN10. Esošā ūdensvada koleektora diametrs 100mm. Ūdensvada diametrs jāizvēlas ievērojot ārējās ugunsdzēsības prasības. Ūdensvada abonentu pievadatzaru diametrs jāparedz ne mazāku kā 32mm. Pievienošanās vietā kolektoram uz abonenta pievadatzara jāparedz atblistoša diametra, pazemes tipa noslēgarmatūra. Apbūves gabala sarkanās līnijas rajonā, jāparedz ūdens mērīšanas mezgls siltinātā, polimēra materiāla akā. | Tiks ņemts vērā | Ūdens vada izbūvei izstrādājams tehniskais projekts, kas atbilstoši normatīvo aktu prasībām saskaņots ar visām ieinteresētajām institūcijām. |
| 3. Kanalizācijas notekūdeņu iespējam aizvadīt paredzot pieslēgšanos esošajam kanalizācijas kolektoram Ataru un Laveru ceļu krostojumu rajonā. | Ņemts vērā | Detālplānojuma teritorijā paredzēts izbūvēt sadzīves notekūdeņu kanalizāciju, veidojot pieslēgumu pie esošajiem centralizētajiem tīkliem Ataru un Laveru ceļu krustojuma rajonā. |
| 4. Esošā kolektora diametrs 200mm. Ārējā pašteces kanalizācijas cauruļvadu minimālais diametrs 150 mm, singruma klase ne mazāka kā SN8. Pieļaujams spiedkanalizācijas risinājums. | Tiks ņemts vērā | Kanalizācijas vada izbūvei izstrādājams tehniskais projekts, kas atbilstoši normatīvo aktu prasībām saskaņots ar visām ieinteresētajām institūcijām. |
| 5. Ūdensapgādes/kanalizācijas projekta risinajumi būtu saprātīgi izstrādāt ievērojot ceimata “Pūcītes” maģistrālo komunikāciju projektu. | Nav ņemts vērā | Nav ņemts vērā, jo Detālplānojums nekustamajam īpašumam “Mēnessgaismas” (Pūcītes ielā 8) atrodas aizcitiem nekustamajiem īpašumiem. |

Pielikums 2







